PATRICIA KING - Ikuinen rakkaus
Pyhä Henki: Jumalan persoona
Hei! Olen Patricia King. Hienoa, että liityit seuraamme.
Vieraanani on Che Ahn, Hrock- seurakunnan pastori Kaliforniasta.
Hän on Harvest International Ministries -järjestön perustaja.
Kaikessa on kyse Jeesuksesta.
Tänään keskustelemme Pyhän Hengen voimasta ja persoonasta.
Rakastamme Häntä. Hän on Jumalan lahja meille.
Elämässäsi on ollut väkeviä kohtaamisia Pyhän Hengen kanssa.
Elämäsi muuttui, kun Jumala kohtasi sinua Pyhän Hengen kautta.
Kun kohtasin Jumalan, sain ilmestyksen Jumalan rakkaudesta.
Nyt tiedän, että Pyhä Henki täytti huoneen, jossa olin.
Menin heti mukaan presbyteerikirkon toimintaan.
Isäni kirkko oli liberaali. Siellä puhuttiin koreaa, jota en osannut.
Etsin seurakuntaa, jossa opetettaisiin Raamatusta.
Uusi pastorini oli valmistunut Dallasin teologisesta seminaarista.
Hän julisti ja opetti Sanaa Silver Springissä, Marylandissa.
Hän vastusti karismaattisuutta.
Seurakunta vastusti Hengen lahjoja -
eikä uskonut parantumiseen nykypäivänä.
Aloin vähitellen uskoa sen.
Menin nuortenleirille kevätlomalla 1974.
Kävimme evankelioimassa. Kaikkien piti osallistua kuoroon.
Ei ollut väliä, osasiko laulaa vai ei. Seisoin takana.
Lauloimme lauluja, kuten Päivä päivältä.
Siinä lauletaan: "Haluan nähdä Sinut selvemmin," -
"rakastaa Sinua syvemmin, seurata Sinua lähemmin."
Lauloimme sitä presbyteerikirkossa, jossa vierailimme.
Olimme Buffalossa New Yorkin osavaltiossa leirikeskuksessa -
aivan Niagaran putousten lähellä.
Laulaessani palvoin Jumalaa, vaikka en tiennyt palvomisesta mitään.
Sanoin Jumalalle, että halusin nähdä Hänet selvemmin.
Yhtäkkiä tunsin jalassani ikään kuin sähkövirran.
Luulin, että jalkani olivat puutuneet.
Tömistelin jalkojani ja yritin saada sen lakkaamaan.
Virta kulki päähäni ja käsiini.
Se oli niin voimakas, etten voinut pusertaa käsiäni nyrkkiin.
Koin Jumalan rakkauden. Itkin.
Olin niin surkean näköinen, että kuoronjohtaja keskeytti laulun.
Hän käski minun mennä miestenhuoneeseen.
Yritin panna sormeni koukkuun, mutta en pystynyt.
Tiesin, että Jumala kosketti minua.
En ollut vielä johtanut ketään Herran luo.
Yritin kyllä. Osasin ulkoa neljä hengellistä lakia.
Yritin soveltaa niitä, mutta mitään ei tapahtunut.
Kokemukseni jälkeen ihmisiä alkoi pelastua ympärilläni.
Jeesus sanoi, että me saamme voiman olla Hänen todistajiaan.
Ystävät, joille olin aiemmin myynyt huumeita, -
antoivat elämänsä Jeesukselle. He kysyivät, olinko saanut kielet.
Sanoin, ettei se ole tätä päivää varten. He oikaisivat käsitykseni.
Avasin suuni, ja kielet vain tulivat.
Se oli minusta hämmästyttävää.
Olin vain kokousavustaja. Tervehdin ihmisiä ovella.
Kyselin ihmisten vointia. He kertoivat minulle vaivoistaan.
Aloin rukoilla heidän puolestaan, ja ihmisiä alkoi parantua.
Kukaan ei opettanut sinua.
Tarinasi on hyvin mielenkiintoinen.
Kukaan ei kertonut sinulle evankeliumia.
Jeesus ilmestyi Henkensä kautta. Niin tulit tuntemaan Hänet.
Sitten sait Pyhän Hengen voiman itseksesi.
Aloitit parantamisen tuosta vain. Kukaan ei opettanut sitä.
Jumala vain ilmestyi sinulle kaikkivaltiudessaan.
Uskon Jumalan kaikkivaltiuteen.
Isovanhempani olivat Jumalaa pelkääviä evankelikaalisia.
Kun Billy Graham julisti Koreassa Korean sodan jälkeen, -
hän puhui Korean suurimmassa seurakunnassa, -
joka oli isovanhempieni seurakunta.
Isovanhempieni evankelinen seurakunta uskoi Raamattuun.
Juureni ovat siellä äitini puolelta.
Isän puolella kannatettiin liberaalia sosiaaliteologiaa.
Isäni on nyt 87-vuotiaana täynnä Pyhää Henkeä.
Vein hänet kristilliseen liike-elämän konferenssiin, -
jota johti edesmennyt Jimmy Buckingham.
Hän rukoili isäni puolesta. Isä sai Pyhän Hengen.
Kerroit, että olit soveltanut neljää hengellistä lakia.
Miljoonat ovat pelastuneet sen kautta.
Koit, ettei kukaan ollut tullut pelastukseen, mutta kylvit siementä
Kun tulin uskoon, silloin käytettiin neljää hengellistä lakia
Täytyin Pyhällä Hengellä kolme päivää uskoontulon jälkeen.
Kävin kurssin neljästä hengellisestä laista.
Voitin ihmisiä Kristukselle kaikkialla.
Sain Pyhän Hengen voiman ja käytin sitä vasta sitten.
Sinä toimit päinvastoin.
Olemme lähettäneet lähettejä saavuttamattomiin paikkoihin.
Keskustelin tästä Rolland Bakerin kanssa.
Hän toimii lähetystyössä Mosambikissa.
Häntä oli kannustettu menemään kaupunkeihin, -
joissa ihmiset ovat avoimempia.
Neuvojat olivat yrittäneet toimia ilman Pyhän Hengen voimaa.
Rolland tiimeineen tavoittaa saavuttamattomia ryhmiä, -
koska Pyhä Henki antaa heille voiman.
Tarvitsemme lisää Pyhää Henkeä.
Jumala halusi antaa meille Pyhän Hengen voiman.
Ylösnoussut Herra ilmestyi opetuslapsille.
Opetuslapset näkivät Hänet. He saivat koskettaa Häntä.
Jeesus käski heidän odottaa, kunnes he saavat voiman ylhäältä.
Jeesus sanoi Joh. 16:7:ssä, että on parempi, että Hän menee pois.
Juutalaiset olivat vuosisatoja rukoilleet Messiasta tulevaksi.
Sitten Hän sanoi, että heille on parempi, että Hän menee pois.
Ajatus oli se, että kun Hän menee, Hän lähettää Pyhän Hengen, -
joka näyttää toteen synnin, vanhurskauden ja tuomion.
Herra sanoo: "Ei väellä eikä voimalla, vaan minun Hengelläni."
Ei voi lukea edes Raamattua ilman Pyhää Henkeä.
Ennen uskoontuloa lupasin joka uusi vuosi lukea Raamatun.
En ikinä päässyt pitkälle. En ymmärtänyt Raamattua.
Kun pelastui, herranen aika.
Otin vastaan Pyhän Hengen ja aloin lukea Raamattua.
Tuntui siltä, että kirja oli kirjoitettu juuri minulle.
En enää lukenut sitä akateemisesti ihmismielellä.
Pyhä Henki opetti minua ja ohjasi minut totuuteen.
Paavali rukoilee, että saisimme viisauden ja näkemisen hengen.
Jos joku katsoja ei ole saanut Pyhää Henkeä, -
rohkaisemme häntä pyytämään Pyhää Henkeä.
Joku katsoja janoaa Pyhää Henkeä.
Hän ajattelee: "Tuo minulta puuttuu, Pyhä Henki."
Voi myös pyytää Pyhää Henkeä ilmestymään syvemmin -
ja täyttämään enemmän ja enemmän.
Puhumme pian jatkuvasta Pyhällä Hengellä täyttymisestä.
Meillä on pääsy Jumalan koko täyteyteen.
Ohjelman loppuosassa rukoilemme katsojien puolesta, -
jotta he saisivat Pyhän Hengen täyteyden.
Che Ahnin uusi kirja, Hengen johtama evankeliointi, -
on täynnä oivalluksia ja todistuksia, -
jotka varustavat voimalliseen evankeliointiin.
Tilaa tuote koodilla 119 ruudun numerosta tai verkkokaupasta.
Tuote on englanninkielinen. Sen hinta on 13 dollaria.
Herra, lähetä kirkkautesi ystäväni ylle.
Käy ohjelman kotisivuilla.
KUMPPANIEMME AVULLA
LÄHETÄMME TIIMEJÄ
RIKKINÄISTEN JA EPÄTOIVOISTEN LUO
KAUPUNKIEMME KADUILLE
TULE MUKAAN KUMPPANUUSOHJELMAAMME.
Lisätietoja kumppanuudesta saa ohjelman kotisivuilta.
Puhumme Pyhän Hengen persoonasta. Rakastamme Häntä paljon.
Hänestä on ihana puhua.
Kerroit, miten sähkövirta kulki ylös jalkojasi pitkin.
Joku voi ajatella: "En ole kokenut mitään vastaavaa."
Minulla oli hyvin dramaattinen pelastuskokemus.
Kun pyysin Pyhää Henkeä täyttämään minut, -
en kokenut mitään, mutta uskoin. Myöhemmin näin todisteen siitä.
Pyhä Henki tuli opetuslapsiin kuin raju tuulenpuuska.
He näkivät tulenlieskoja ja käyttäytyivät kuin humalaiset.
Ilmestys oli voimallinen. Koko talo vavahteli.
Kun Pyhä Henki tuli Jeesukseen, taivaat avautuivat -
ja Pyhä Henki laskeutui alas kyyhkysen tavoin.
Ei pidä verrata kokemuksia. Kannattaa ottaa vastaan uskossa.
Joillakin tuntemillani voimallisilla ihmisillä -
ei ole ollut vahvaa kokemusta, mutta silti he saavat nähdä ihmeitä
Kannattaa tarkastella hedelmää.
Toimiiko ihminen voimassa? Kuuleeko hän Jumalan äänen?
Toimivatko hänen elämässään hengen hedelmät?
Kannattaa ottaa Pyhä Henki vastaan uskossa.
Sitä kannattaa ottaa vastaan jatkuvasti.
Kristuksen Henki tulee meihin, kun otamme Hänet vastaan, -
mutta Pyhä Henki antaa voiman.
Pyhän Hengen voi saada Korneliuksen tavoin kääntymyksessä.
Tavallisesti se saadaan kääntymisen jälkeen, -
kuten Samariassa Ap. t. 8:ssa tai Efesossa Ap. t. 9:10:ssä.
Voiman voi saada kääntymisessä tai kääntymisen jälkeen.
Ilman Pyhää Henkeä emme voisi syntyä uudesti.
Jeesus sanoi, että lihasta syntynyt on lihaa, hengestä syntynyt henkeä.
Jos olet ottanut vastaan Jeesuksen, -
Jeesuksen Henki tuli henkeesi ja sinusta tuli uusi luomus.
Tämä on voimauttaminen. Ap. t. 1:8:ssa sanotaan: -
"Te saatte voiman, kun Pyhä Henki tulee teihin."
"Te olette todistajani Jerusalemissa," -
"Juudeassa, Samariassa ja maan ääriin saakka."
Kun Pyhän Hengen voima tulee meihin, -
meillä on voima olla Hänen todistajiaan.
Siksi sanoin, etten ollut johtanut ketään Herran luo, -
mutta sen jälkeen moni tuli uskoon.
Aloitimme Washingtonin alueella raamattupiirin, -
jossa oli aluksi muutama nuori. Lopulta siellä kävi 2000 ihmistä.
Rukoilimme sairaiden puolesta.
Ihmisiä parantui ja nousi pyörätuoleista.
Isäni seurakunnassa oli lääkäri, joka oli Washingtonin rikkaimpia.
Hän sijoitti kiinteistöihin.
Hän osti liikekiinteistöjä Washingtonin ydinkeskustasta.
Hänellä oli hevostila ylellisellä asuinalueella Potomacissa.
Siellä oli tenniskenttä ja uima-allas.
Hän oli seurakunnan jäsen, mutta hän ei käynyt tilaisuuksissa.
Isäni tunsi hänet. Hänen tyttärensä täytti 18.
Olin häntä muutaman vuoden vanhempi.
En tuntenut perhettä, sillä en käynyt korealaisessa seurakunnassa.
Tyttärellä oli valtavat synttäri- juhlat, jossa oli 50 vierasta.
Pitopalvelu vastasi ruoasta. Kaikki oli ensiluokkaista.
Isä kysyi, haluanko mennä miljonääriperheen tytön juhliin.
Olin yliopisto-opiskelija. Jos oli tarjolla ilmaista ruokaa, menin.
En tuntenut sieltä ketään.
Huomasin, että suurin osa ei tuntenut Jeesusta.
Pelasin tennistä. Se oli lempiurheilulajini siihen aikaan.
Pelasin erään ulkopaikkakuntalaisen kanssa.
Herra sanoi: "Olet nauttinut juhlan antimista yli tunnin."
"Toin sinut tänne kertomaan minusta."
Menin verkolle ja pyysin kaveria juttusille.
Sanoin: "Olen uskossa. Jumala käski minun lopettaa pelin" -
"ja kertoa sinulle, että Jumala rakastaa sinua."
Henki tuli hänen ylleen. Hän antoi elämänsä Herralle.
Olin aivan innoissani.
Tottelit Häntä välittömästi.
Vaimoni sanoo, että minussa on vikoja, mutta se on hyvää, -
että olen kuuliainen Hengelle.
Päätin, että julistan evankeliumia, kunnes minua käsketään poistumaan.
Olin tottunut siihen, että kohtaan vainoa.
Ajattelin, että jatkan niin kauan, kunnes minut häädetään pois.
Muita ei tullut uskoon, mutta kerroin evankeliumia.
Pian illan emäntä sai kuulla asiasta.
Hän tuli luokseni. Ajattelin, että hän käskee minua poistumaan.
Hän sanoi: "Olet kuulemma saarnannut juhlissani."
"Kutsun kaikki oleskeluhuoneeseen, jotta voit puhua kaikille."
Hän kutsui vieraat, jotka olivat ratsastamassa tai uimassa.
Paikalla oli 50 tytön ikäistä opiskelijaa.
Hän esitteli minut kuin puhujan.
Aloin puhua, mutta todistukseni keskeytettiin.
Kerroin, miten Jumala paransi minut allergioista.
En tiedä, miksi kerroin siitä. Olin aikonut puhua vain pelastumisesta.
Olimme kartanon oleskeluhuoneessa.
Sohvalla istunut poika nosti kätensä ja sanoi: -
"Pelasin lukiossa jalkapalloa. Minut taklattiin."
"Polveni on leikattu kolmesti."
"Minulla on hirvittävät kivut. En pysty kunnolla kävelemään."
"Voiko Jumala parantaa minut?"
Sanoin: "En ole parantaja, mutta Jumala on. Rukoillaan."
Minulla oli paljon uskoa. Tiesin, että Jumala oli järjestänyt sen.
Jumala paransi pojan. Hän sanoi: "Kipu on poissa."
Hänen paras ystävänsä ei ollut uskoa sitä.
Pyysin häntä tekemään jotakin, mihin hän ei kyennyt aiemmin.
Hän teki syväkyykkyjä.
Jumalan Henki laskeutui paikan ylle.
Sanoin: "Jos joku haluaa antaa elämänsä Jeesukselle, polvistukoon"
Nuorista kolme neljäsosaa polvistui ja rukoili.
Pyhä Henki laskeutui paikan ylle. Nuoret alkoivat puhua kielillä.
En opettanut kielistä enkä Hengen kasteesta.
Jumala ilmestyi heille.
Kuuliaisuudestani tuli parantuminen ja Pyhän Hengen ilmestyminen.
Kerron siitä enemmän kirjassani.
Pyhän Hengen koskettava läsnäolo ja voima on paras tapa -
johtaa ihmisiä Jeesuksen luo.
Tiimimme kulkevat kaupunkimme kaduilla.
Sitä huomaa, että julistaminen ei aina pelkästään auta.
Jos seuraa Pyhää Henkeä ja antaa Hänen näyttää, -
miten Hänen läsnäolonsa vapautetaan, kaikki sujuu.
Ihmiset ihmettelevät sitä. Silloin voi sanoa, että se on Jumalasta.
Kaikki tapahtuu Pyhän Hengen kautta.
Hän on läsnä ja ilmestyy.
Joskus Hän vain odottaa, että teemme Hänelle tien.
Meidän täytyy mennä eteenpäin.
Kun toimimme, Hän voi ohjata meitä.
Jeesuksestakin sanottiin, että Hänen piti kulkea Samarian läpi.
Juutalaiset eivät kulkeneet Samarian läpi.
Jeesus teki vain sen, minkä Hän näki Isänsä tekevän.
Pyhä Henki johti Häntä. Hän kohtasi samarialaisen naisen kaivolla.
Jumala haluaa puhua. Meidän täytyy vain kuunnella.
Raamatussa sanotaan, että Hengen johtamat ovat Jumalan lapsia.
Jumala kutsuu meitä varttuneeseen vaellukseen.
Haluamme nyt rukoilla puolestasi, -
jotta saisit Pyhän Hengen täyteyden.
Jos näkee jonkin asian, voi saada sen.
Niin sanotaan 5. Moos. 29:29:ssä: "Salatut asiat ovat Jumalan," -
"mutta asiat, jotka Hän paljastaa meille, kuuluvat meille."
Pyhän Hengen täyteys on paljastettu sinulle, joten se kuuluu sinulle.
Se vaikuttaa myös lapsiisi ja lapsenlapsiisi.
Jumala on sukupolvien Jumala.
Mene Herran eteen valmiina ottamaan vastaan.
Älä pelkästään toivo, että jotakin tapahtuu.
Ota vastaanottavainen mieli.
Koska tämä on TV-ohjelma, en pysty laskemaan käsiäni päällesi.
Pyhä Henki on kanssasi.
Lisää opetusta Pyhästä Hengestä saa verkkosivuiltamme.
Meillä on opetussarjoja kielistä ja profetioista.
Ne ovat Hengen lahjoja.
Voit kohdata Pyhää Henkeä valtavalla tavalla.
Isä, Kristuksen nimessä, pyydän, että täytät katsojat.
Täytä heidät tuoreella voimalla. Pyhä Henki, tule ja täytä heidät.
Ilmaise läsnäolosi ja voimasi.
Anna ylitsevuotavuuden tulla Jeesuksen nimessä. Aamen.
Che Ahnin uusi kirja, Hengen johtama evankeliointi, -
on täynnä oivalluksia ja todistuksia, -
jotka varustavat voimalliseen evankeliointiin.
Tilaa tuote koodilla 119 ruudun numerosta tai verkkokaupasta.
Tuote on englanninkielinen. Sen hinta on 13 dollaria.
Hyvää työpäivää!
KAIPAATKO YLILUONNOLLISUUTTA?
KUMPPANIEMME AVULLA
LÄHETÄMME TIIMEJÄ
KADOTETTUJEN JA RIKKINÄISTEN LUO
KAUPUNKIEMME KADUILLE
TULE MUKAAN KUMPPANUUSOHJELMAAMME.
Lisätietoja kumppanuudesta saa ohjelman kotisivuilta.
Patricia puhui Pyhän Hengen täyteydestä.
Evankeliointi on sitä, että ollaan täynnä Jumalan rakkautta.
Pyhä Henki on vuodattanut Jumalan rakkauden sydämiimme.
Evankeliumi on Jumalan ylitsevuotavaa rakkautta.
Ota vastaan tuo rakkaus uskossa.
Sinulla on Pyhä Henki. Hän rakastaa sinua ikuisella rakkaudella.
Hän palauttaa ennalleen kaiken rikkoutuneen.
Näen edessäsi auringonpaistetta.
Edessäsi on hyviä asioita. Siunausta!
Sinua rakastetaan ikuisella rakkaudella.
Aloitatko useinkin yleisellä väittämällä, -
kuten "Jumala rakastaa sinua ikuisella rakkaudella"?
Minusta se on evankeliumin syvin sanoma.
Se on voimallisin sana Jumalalta.
Jos ihminen oivaltaa sen, hänen elämänsä muuttuu ikuisiksi ajoiksi.
Se on joskus syvin ja voimallisin profetia.
Suomennos: Marianne Tenetz